રાજેન્દ્રકુમાર દિલ્હીના મુખ્યપ્રધાન અરવિંદ કેજરીવાલના મુખ્ય સચિવ છે અને તેમનું કાર્યાલય પણ મુખ્યપ્રધાનના કાર્યાલયમાં જ આવેલું છે. આ સંજોગોમાં જ્યારે સીબીઆઇને રાજેન્દ્રકુમાર સાથે સંબંધિત દસ્તાવેજોની તપાસ અને જપતી કરવાની હતી ત્યારે તેમની પાસે એ સિવાય કોઇ વિકલ્પ જ નહોતો કે તેમને મુખ્યપ્રધાનના કાર્યાલયમાં જવું પડયું અને ત્યાં દરોડાની કાર્યવાહી કરવી પડી. દરોડા દરમિયાન સામાન્ય રીતે લોકોની અવરજવર અટકાવી દેવામાં આવે છે. તેને આ રીતે જોવાને બદલે કેજરીવાલ અને તેમની આમ આદમી પાર્ટી (આપ)એ દરોડાને મુખ્યપ્રધાન સામેની કાર્યવાહી તરીકે રજૂ કરવાની કોશિશ કરી.